เสวนา : ประเทศไทยได้อะไร จากการประชุม APEC
วันที่ 10 มีนาคม 2565 กรมประชาสัมพันธ์จัดงานเสวนาหัวข้อ “จับประเด็นประชาสัมพันธ์ ประเทศไทยได้อะไรจากการประชุม APEC 2022” เพื่อเสริมสร้างความรู้และความเข้าใจแก่บุคลากรภายในกรมประชาสัมพันธ์ และหน่วยงานภาคนอก เกี่ยวกับการประชุมผู้นำเขตเศรษฐกิจภูมิภาคเอเชีย-แอซิฟิก (APEC) ในฐานะที่ประเทศไทยเป็นเจ้าภาพการประชุมในปีนี้ โดยมีวิทยากรจากกระทรวงการต่างประเทศ ประกอบด้วย นายธนวัต ศิริกุล รองอธิบดีกรมสารนิเทศ นางสาวปฤณัต อภิรัตน์ รองอธิบดีกรมเศรษฐกิจระหว่างประเทศ นายมนตรี มหาพฤกษ์พงศ์ ผู้แทนรองสภาที่ปรึกษาทางธุรกิจเอเปค (ABAC) และนายกวี จงกิจถาวร นักวิชาการด้านสื่อสารมวลชนอาวุโส ร่วมเสวนานางสุดฤทัย เลิศเกษม รองอธิบดีกรมประชาสัมพันธ์ กล่าวเปิดงานว่า การสื่อสารเรื่อง APEC มีความท้าทายอย่างมากในเรื่องของการสื่อสารให้คนไทยเข้าใจว่าได้อะไรจากการประชุม APEC ซึ่งไม่ได้หมายความว่า การประชุมจบลงแล้วจะมีรายได้มากขึ้นทันที แต่จะมีความร่วมมือต่างๆ เกิดขึ้นจากการประชุมในครั้งนี้ ซึ่งนับเป็นโอกาสของประเทศที่จะได้ต่อยอดต่อไปขับเคลื่อนความสะดวกและโอกาสใหม่ๆนางสาวปฤณัต กล่าวว่า การประชุม APEC ในปีนี้ โลกกำลังเจอความท้าทายใหม่ๆ เช่น ภัยสุขภาพ โรคระบาดโควิด เทคโนโลยี และมีโอกาสใหม่ๆ เช่นกัน สิ่งที่คนไทยจะได้จากการประชุม APEC คือจากการผลักดัน 3 ประเด็น Open Connect Balance "เปิดกว้างสร้างสัมพันธ์ เชื่อมโยงกัน สู่สมดุล" ซึ่งมีการผลักดันการเชื่อมโยงการเดินทางข้ามพรมแดน (Connect) ใน APEC ให้สะดวกและปลอดภัยขึ้น ทั้งระยะสั้นและระยะยาว เป็นการฟื้นฟูความเชื่อมโยงหลังหยุดชะงักไป เช่น การทำฐานข้อมูลรวมมาตรการเดินทางข้ามแดน บัตรนักธุรกิจ APEC ใช้เดินทางในสนามบิน ส่วนในแง่ การเปิดกว้าง (Open) ในแง่ของการค้าการลงทุน ที่จะเอื้อประโยชน์กับทุกคน ตลอดเวลาที่ผ่านมา APEC ลดอุปสรรคทางการค้าลงไปเป็นจำนวนมาก และขณะนี้ก็กำลังผลักดันเขตการค้าเสรี (FTA) ของเอเชีย-แปซิฟิก ในชื่อ FTAAP ในโลกยุคหลังโควิด-19 เพื่อให้คนทุกกลุ่มได้ประโยชน์ และเติบโตอย่างยั่งยืน และประเด็นสุดท้าย คือความสมดุล (Balance) โดยผลักดัน BCG Model เป็นตัวขับเคลื่อน โดยให้สมดุลระหว่างเศรษฐกิจและสิ่งแวดล้อม ซึ่งไม่ใช่แนวคิดใหม่ แต่เป็นสิ่งที่ทำกันมาอยู่แล้ว แต่อาจใช้ชื่อหรือเน้นในมิติที่ต่างกันไปในแต่ละเขตเศรษฐกิจ จึงเป็นโอกาสอันดีที่จะนำเรื่องนี้มาพูดคุยในกรอบของ APECซึ่ง APEC ไม่ใช่เวทีทำข้อตกลง แต่เป็นเวทีพูดคุยแลกเปลี่ยนกัน นำบทเรียนและข้อเสนอมาคุยกันว่าจะอำนวยความสะดวกการค้าการลงทุนอย่างไรบ้าง ให้ FTAAP ถูกสานต่อต่อไปในอนาคตโดยคำนึงถึงประโยชน์ของทุกฝ่าย คล้ายการโยนหินถามทางFTAAP คือจุดหมายในตอนนี้ด้านนายมนตรี กล่าวว่า การประชุม APEC ในตอนแรกเป็นการคุยกันของภาครัฐของแต่ละเขตเศรษฐกิจ แต่ต่อมาก็มีการตั้ง ABAC ขึ้นมา เพื่อดึงภาคเอกชนเข้ามาร่วมพูดคุยกันในแต่ละเขตเศรษฐกิจ ในปีนี้มีแนวทางขับเคลื่อนว่า Embrace (เปิดรับ) Engage (รวมพลัง) Enable (ขยายข้อจำกัด) เพื่อขับเคลื่อนคู่ขนานไปกับ APECสภาที่ปรึกษาทางธุรกิจเอเปคมีสิ่งที่จะต้องขับเคลื่อนให้เห็นผลให้ได้โดยเร็วคือ FTAAP หรือ Free Trade Agreement of the Asia Pacific ความตกลงเขตการค้าเสรีแห่งเอเชีย-แปซิฟิก) ซึ่งทำได้ยาก เนื่องจากสมาชิก APEC มีมหาอำนาจจำนวนมาก จึงทำให้มีความเห็นไม่ตรงกัน การตกลงกันแบบเอกฉันท์จึงทำได้ยาก จึงต้องขยายข้อจำกัด แทนที่จะรอทุกเขตเศรษฐกิจพร้อม เป็น “FTAAP Minus X” เขตใดพร้อมก่อนให้ดำเนินการได้ เขตใดยังไม่พร้อม รอพร้อมแล้วค่อยเข้าร่วม เพื่อผลักดัน FTAAP ให้เกิดขึ้นได้โดยเร็วAPEC คือมหาวิทยาลัยให้สมาชิกได้เรียนรู้ด้านนายธนวัต กล่าวว่า APEC เปรียบเสมือนมหาวิทยาลัย หรือห้องเรียน มีการเรียนการสอนกัน มีการคุยกัน แลกเปลี่ยนประสบการณ์ต่างๆ ก้าวผ่านวิกฤตมาหลายครั้ง และคนไทยจะได้รับประโยชน์จากการเรียนการสอนนี้แน่นอน ซึ่งสื่อมวลชนจะเป็นหัวใจสำคัญที่จะนำข้อมูลต่างๆ มาเผยแพร่สร้างความตระหนักถึงประโยชน์เหล่านี้ ให้เข้าถึงง่าย แก่ประชาชนทุกกลุ่มส่วนวิกฤตขณะนี้ ทั้งยูเครน ทั้งรัสเซีย เป็นคู่ค้าของไทย โดยเฉพาะรัสเซียมีตัวเลขซื้อขายกับเราเยอะ แต่ไม่น่ากังวลเพราะวิกฤตต่างๆ ก็เคยเกิดขึ้นมาแล้ว ต่อให้มีการคว่ำบาตรรัสเซีย ก็จะเกิดประเทศตัวกลางขึ้นมา การค้าขายจึงไม่น่าเป็นห่วงในวิกฤตนี้ ส่วนวิกฤตพลังงาน จะทำให้ต้นทุนสินค้าต่างๆ เพิ่มขึ้น ต่อให้ไม่มีวิกฤตรัสเซีย-ยูเครน เราก็เจอเงินวิกฤตเฟ้ออยู่แล้ว แต่ถ้าเรื่องนี้ยิ่งนาน ของจะยิ่งแพง อยากบอกให้ MSME ทุกคนคิดเรื่องจะส่งออกให้พร้อม เตรียมพร้อมส่งออกเอาไว้ เพื่อพร้อมรับภาวะอุปสงค์ที่จะลดลง จากวิกฤตยูเครน-รัสเซียBCG = ภูมิปัญญาชาวบ้าน ติดเทอร์โบ ใช้อินเทอร์เน็ตนายกวี กล่าวว่า แทนที่จะบอกว่า ประเทศไทยได้อะไรจาก APEC ตนอยากถามว่า ประเทศเสียอะไร หากไม่เข้าร่วม APEC ซึ่งคำตอบคือ เสียทุกอย่างการกล่าวถึงประเด็นต่างๆ อย่าอธิบายให้เข้าใจยาก เช่น เศรษฐกิจ BCG model อย่าพูดให้เข้าใจยาก มันคือ “ภูมิปัญญาชาวบ้านติดเทอร์โบ ใช้อินเทอร์เน็ต” จบแล้ว อธิบายได้หมด เรามีสิ่งเหล่านี้อยู่แล้ว แต่ไม่เคยเอาไปคุยในเวทีระหว่างประเทศส่วน FTAAP บางคนอาจจะใช้คำว่า อินโด-แปซิฟิก แทนเพราะเป็นศัพท์ใหม่ ไทยเราอยู่ตรงกลาง เป็นภูมิศาสตร์ของไทยที่ดีมาก จะไปตรงไหนในภูมิภาคต้องผ่านเรา เราคือจุดศุนย์กลางของความเชื่อมโยงอินโด-แปซิฟิก และเราเสียประโยชน์มากที่ไม่ได้กระโดดเข้าไปในความตกลงต่างๆไทยเป็นประเทศเดียวที่เป็นเพื่อนกับทุกประเทศในองค์การสหประชาชาติ เราไม่มีศัตรู เราไม่เสียอะไร แต่พอเราได้อะไร ให้มองเป็นของแถม ทุกวันนี้ที่เราทำอยู่คือของแถมจากสิ่งที่เรามีอยู่ ส่วนวิกฤตยูเครน-รัสเซีย การคว่ำบาตรที่มีตอนนี้ยังไม่กระทบไทยโดยตรง แต่การยุติสงครามโดยเร็วจะเป็นผลดีกับทุกอย่างการเชื่อมโยง APEC กับ EEC ของไทยจะทำให้เกิดประโยชน์อะไรกับคนไทยบ้าง?นางสาวปฤณัต กล่าวว่า รูปธรรมที่สุดคือ ในกรอบ APEC เราดึง EEC มาโยงกับศักยภาพของภาคเอกชนไทย แสดงนวัตกรรมต่างๆ เสนอโอกาสของการลงทุนจากต่างประเทศ เพื่อดึงดูดการลงทุนเข้ามาในพื้นที่ ภาคธุรกิจก็จะได้ประโยชน์ มีคนเข้ามาทำงาน มีโรงเรียนมาเปิด ส่วนอื่นๆ ก็จะมี เช่น ความร่วมมือถ่ายทอดเทคโนโลยี ยกระดับทักษะแรงงานในพื้นที่ต่อไป